વિજય રેડ્ડીએ ૧૩ વર્ષની ઉંમરે પરિવારના કોઈ ઝઘડાને કારણે આંધ્ર પ્રદેશ છોડી દીધું હતું. ત્યાર પછી એ તરફ પાછા વળીને જોયું નથી. મુંબઈમાં આવીને તે કોલાબામાં રહેતો હતો. ત્યાંની હોટેલમાં તેણે વાસણ સાફ કરવાથી લઈને વેઇટર સુધીનાં બધાં જ કામ કર્યા હતાં. ત્યાર બાદ ચર્ચગેટ સ્ટેશન સામે ઇરોઝ સિનેમાની બહાર ઢોસાની રેંકડી શરૂ કરી હતી. એ છોડીને તેણે વિલે પાર્લેના બજાજ રોડ પર ઢોસાની રેંકડી શરૂ કરી હતી.